**OBAVEŠTENJE**

NAKNADA ZARADE I OSTALIH PRIHODA

ODLUKA US BR. Iuz-60/2021

Objavljivanjem Odluke Ustavnog Suda Srbije IUz-60/2021, 14. februara 2024. godine, prestao je da važi član 13. stav 1. Zakona o finansijskoj podršci porodici sa decom, u delu koji glasi: „odsustva zbog komplikacija u vezi sa održavanjem trudnoće, ili“ i u delu koji glasi: „ukoliko nije korišćeno odsustvo zbog komplikacija u vezi sa održavanjem trudnoće“.

**Tako da od 14. februara 2024. godine, član 13. stav 1. Zakona o finansijskoj podršci porodici sa decom glasi: „Osnovica naknade zarade, odnosno naknade plate za vreme porodiljskog odsustva i odsustva sa rada radi nege deteta, za lica iz člana 12. ovog zakona, utvrđuje se na osnovu zbira mesečnih osnovica na koji su plaćeni doprinosi na primanja koja imaju karakter zarade, za poslednjih 18 meseci koji prethode prvom mesecu otpočinjanja porodiljskog odsustva.“**

Imajući u vidu rešenje Ustavnog suda o pokretanju postupka za utvrđivanje neustavnosti navedene odredbe zakona broj: IUz-60/2021 od 5. juna 2023. godine iz čijeg obrazloženja se može utvrditi da je datum podnete inicijative za pokretanje postupka 19. april 2021. godine, **korisnici prava kojima je rešenje dostavljeno počev od 19. aprila 2019. godine mogu podneti, ukoliko smatraju da im je pravo povređeno, zahtev za izmenu pojedinačnog akta (rešenja) koje je konačno i pravnosnažno.**

Rok za podnošenje navedenog zahteva je **šest meseci** od dana objavljivanja odluke Ustavnog suda.

Kako je odluka objavljena 14. februara 2024. godine, to **rok za podnošenje zahteva za izmenu pojedinačnog akta (rešenja) ističe 14. avgusta 2024. godine.**

**Za sve dodatne informacije i uputstva, obratiti se izvršiocu za oblast društvene brige o deci i ljudske resusrse, kancelarija jedinstvenog upravnog mesta u zgradi opštinske uprave Rača.**